BeReal

BeReal on Prantsuse suhtlusvõrgustik. See anti mobiilirakenduse kujul välja aastal 2020. BeReali sisu on, et see saadab kasutajatele iga päev juhuslikul hetkel teavituse, mille peale kasutajad jagavad oma sõpradega kahe minuti jooksul foto abil suvalist hetke oma igapäevaelust. Kasutajad on kiitnud, et rakenduse kaudu jagatakse autentseid hetki.

Apple'i App Store'i kirjelduse järgi julgustab BeReal kasutajaid "viimaks näitama oma sõpradele, kes nad päriselt on". Rakenduses ei ole filtreid ega fotode töötlemist.

Esimesed paar aastat oli BeReal avalikkuse jaoks üsna tundmatu, 2022. aasta keskel kasvas rakenduse kasutajaskond ühe kuuga 20 miljonilt ligi 73 miljonini. Aastal 2023 hakkas äpi kasutajaskond kahanema, 2024. aasta alguses kasutas BeReali taas ligi 20 miljonit inimest.

Viited

Välislingid
 Koduleht

Kategooria:Suhtlusvõrgustikud
Kategooria:Mobiilitarkvara
Kategooria:Prantsusmaa ettevõtted
Kategooria:Infotehnoloogiaettevõtted